### Beslutning

Taget til efterretning.

### Sagsfremstilling

## Resume og sagens baggrund

På nationalt plan er der iværksat et arbejde vedrørende lagring af CO2 i undergrunden. Dette med henblik på, at nå de politisk fastsatte CO2 målsætninger i 2030. Der ønskes i den forbindelse et mere præcist datagrundlag for de identificerede mulige placeringer, hvor bl.a. [adresse] strukturen ønskes undersøgt. Sagen fremlægges til orientering.

## Indstillinger

Direktøren indstiller at orientering tages til efterretning.

## Behandling

Økonomiudvalget, Kommunalbestyrelsen.

## Sagsfremstilling

Klima-, Energi- og Forskningsministeriet har henvendt sig til Kalundborg Kommune i forbindelse med en analyse af CO2-lagrings muligheder i [adresse] i undergrunden. Denne aktivitet skal ses som en undersøgelse af hvordan lagring kan medvirke til at nå de politisk fastsatte 2030 mål i forhold til CO2 nedbringelse.

På nuværende tidspunkt er der sket en overordnet undersøgelse på nationalt plan om egnede områder. De identificerede områder ligger både på land og offshore. Næste skridt er blandt andet at undersøge et af de identificerede områder, som er den såkaldte Røsnæs struktur som ligger i [adresse] mellem Samsø og [adresse]. Det kan oplyses, at der også er identificeret et område ved [adresse].

GEUS (De Nationale Geologiske Undersøgelser for [adresse] og [adresse]) ønsker, i samarbejde med Aarhus Universitet, at indsamle refleksionsseismiske data i februar 2022 i farvandet ud for [adresse].

I indsatsen for at følge IPCC’s anbefalinger og opfylde regeringens og FN’s klimamål, arbejder GEUS for at afdække muligheder for permanent lagring af CO2 i den danske undergrund. GEUS har i dette arbejde identificeret en potentiel lagermulighed Vest/Nordvest for [adresse]. Da den nuværende datadækning ikke er tilstrækkelig til detaljeret kortlægning af Karen Olesen og eventuelle risikoelementer vil der, som nævnt, være indsamlingsaktiviteter fra februar 2022. Aktiviteterne vil være på vandet med forskningsskib.

Økonomiske konsekvenser

Ingen.

### Sagens forløb

19-01-2022 Økonomiudvalget
Taget til efterretning.